ডেঙ্গুতে এই ফলগুলি খেতেই হবে, প্লেটলেট দ্রুত বাড়বে

ওয়েব ডেস্ক: শহরজুড়ে ডেঙ্গুর (Dengue) বাড়বাড়ন্ত। ঘরে ঘরে ধুম জ্বরে ভুগছে আট থেকে আশি। পরীক্ষা করালেই ধরা পড়ছে ডেঙ্গু (Dengue)। ইতিমধ্যেই বেশ কিছু দুঃসংবাদও কানে এসেছে। ডেঙ্গু রোধে তৎপর প্রশাসন। প্রশাসনের নজরদারি তো রয়েছেই। তবে ডেঙ্গু হলে নিজেকেও বাড়তি সচেতন হতে হবে। জ্বর তো বটেই, ডেঙ্গু হলেই প্লেটলেট কাউন্ট (Platelet Count) হু হু করে নামতে থাকে। যা চিন্তা আরও বাড়িয়ে তোলে। তবে অন্যান্য রোগভোগেও প্লেটলেট কাউন্ট কমে যেতে পারে।

প্রতি মাইক্রোলিটার রক্তে স্বাভাবিক প্লেটলেটের মাত্রা দেড় লক্ষ থেকে সাড়ে চার লক্ষ। এই প্লেটলেট কমতে শুরু করলেই ইন্টারনাল ব্লিডিংয়ের আশঙ্কা তৈরি হয়। তাই প্লেটলেট কাউন্ট স্বাভাবিক মাত্রায় থাকাটা জরুরী। ডেঙ্গুর সময়ে বেশ কিছু ফল কিন্তু প্লেটলেট কাউন্ট বাড়াতে ম্যাজিকের মতো কাজ করে। দু-একটা ফল মুখে না রুচলেও এই সময়ে খেতে হবেই। ফলের তালিকায় চোখ বুলিয়ে নিন।

১.তালিকার প্রথমেই রয়েছে কিউই (Kiwi)। প্লেটলেট কাউন্ট (Platelet Count) স্বাভাবিক করে তুলতে সবুজ এই ফলের জুড়ি মেলা ভার। এই ফলে ঠাস ভিটামিন কে (Vitamin K) থাকায় রক্ত জমাট বাঁধতে সহায়তা করে। এমনকি ভিটামিন সি এবং অ্যান্টিঅক্সিডেন্ট প্রচুর পরিমাণে থাকায় প্লেটলেট কোষকে ক্ষতির হাত থেকে রক্ষা করে। আবার কিউইতে যে ফোলেট থাকে তাতে নতুন রক্তকোষ ও প্লেটলেট উৎপাদনে অস্থিমজ্জাকে উদ্দীপিত করে।

আরও পড়ুন: লক্ষ্মীপুজোয় উপোস করছেন! সঙ্গে মেনে চলুন এই নিয়মগুলিও

২.প্লেটলেট কাউন্ট (Platelet Count) বাড়িয়ে তুলতে আমলকিও দারুণ কাজ করে। এই টক কষা ফলে ভিটামিন সি (Vitamin C) ভরপুর থাকে। যা প্লেটলেট বাড়িয়ে তোলে। অ্যান্টিঅক্সিডেন্ট প্রচুর পরিমাণে থাকায় প্লেটলেট কোষকে ক্ষতির হাত থেকে রক্ষা করে। এটি রোগ প্রতিরোধ ক্ষমতা বাড়িয়ে ভাইরাসকে দুর্বল করে।

৩.প্লেটলেট কাউন্ট স্বাভাবিক করে তুলতে পেঁপে (Papaya) অব্যর্থ। পেঁপে পাতা তিতকুটে হলেও এটি রক্তে প্লেটলেট বাড়িয়ে তোলে। বিশেষত ডেঙ্গু জ্বরের মতো রোগে এটি খুবই উপকারী। পেঁপে ও পেঁপে পাতায় থাকা ভিটামিন, খনিজ ও অ্যান্টিঅক্সিডেন্টগুলো সামগ্রিক রক্তস্বাস্থ্যের উন্নতিতে সাহায্য করে। আবার বেদানাও খেতে পারেন।

দেখুন অন্য খবর